കേരളത്തിലെ സഹകരണ ബാങ്കുകളിലെ കള്ളപ്പണ ഇടപാടിലൂടെയാണ് ജിഹാദിസിപിഎം ബന്ധം ദൃഢമാകുന്നത്: മുഖ്യമന്ത്രിക്കെതിരെ സുരേന്ദ്രന് തിരുവനന്തപുരം: കുഞ്ഞാലികുട്ടിയുമായി ബന്ധപ്പെട്ട സഹകരണ ബാങ്കിലെ കള്ളപ്പണ ഇടപാട് കേസ് എന്ഫോഴ്സ്മെന്റ് അന്വേഷിക്കേണ്ടതില്ലെന്ന മുഖ്യമന്ത്രിയുടെ നിലപാടിനെതിരെ ബിജെപി സംസ്ഥാന അധ്യക്ഷന് കെ സുരേന്ദ്രന് രംഗത്ത് . കേരളത്തിലെ സഹകരണ ബാങ്കുകളിലെ കള്ളപ്പണ ഇടപാടിലൂടെയാണ് ജിഹാദിസിപിഎം ബന്ധം ദൃഢമാകുന്നത് എന്ന് അദ്ദേഹം ആരോപിച്ചു. ഫേസ്ബുക്ക് പോസ്റ്റിലൂടെയാണ് അദ്ദേഹത്തിന്റെ പ്രതികരണം. പോസ്റ്റിന്റെ പൂര്ണ്ണ രൂപം: ലീഗ് സിപിഎം അവിശുദ്ധ ബന്ധം തെളിഞ്ഞു. എആര് നഗര് ബാങ്കിലെ കുഞ്ഞാലിക്കുട്ടിയുടെ കള്ളപ്പണം ഇഡി അന്വേഷിക്കേണ്ടതില്ലെന്ന മുഖ്യമന്ത്രിയുടെ പരസ്യ നിലപാട് വര്ഷങ്ങളായുള്ള ലീഗ് സിപിഎം അവിശുദ്ധ ബന്ധം കൂടുതല് വ്യക്തമാക്കുന്നു. മുസ്ലിംലീഗിലെ കുഞ്ഞാലിക്കുട്ടി വിഭാഗവുമായുള്ള സിപിഎമ്മിന്റേയും മുഖ്യമന്ത്രിയുടേയും ബന്ധമാണ് ജലീലിനെ തള്ളി പറയാന് അദ്ദേഹത്തെ പ്രേരിപ്പിച്ചത്. കേരളത്തിലെ സഹകരണ ബാങ്കുകളിലെ കള്ളപ്പണ ഇടപാടിലൂടെയാണ് ജിഹാദിസിപിഎം ബന്ധം ദൃഢമാകുന്നത്. എആര് നഗര് ബാങ്കിലെ കള്ളപ്പണം ദേശവിരുദ്ധ പ്രവര്ത്തനങ്ങള്ക്ക് ഉപയോഗിക്കുന്നുണ്ടെന്ന കെ.ടി ജലീലിന്റെ പ്രസ്താവന ഗൗരവതരമാണ്. മാറാട് കലാപം മുതല് പാലാരിവട്ടം പാലം വരെയുള്ള സംഭവങ്ങളില് ഈ ലീഗ് മാര്കിസ്റ്റ് ബന്ധം വ്യക്തമാണ്. ഇപ്പോഴും ലീഗിനാല് നയിക്കപ്പെടുന്ന കോണ്ഗ്രസുകാര് കഥയറിയാതെ ആട്ടം കാണുകയാണ്. ആത്മാഭിമാനമുള്ള കോണ്ഗ്രസ് പ്രവര്ത്തകര് യുഡിഎഫ് വിട്ട് പുറത്തുവരണം. Tags k surendran Pinarayi Vijayan ED pk kunjalikutty shortlink